
Добър ден! Искам да попитам работодателят ми длъжен ли е да ми плати обезщетение по чл.222 ал.1 при условие, че фирмата е закрита? И ако не ми ги плати ще има ли санкции за него при условие, че аз нямам претенции за обезщетението? И НОИ ще ми платили това обещетение за единия месец в който трябва фирмата да ми плати? Благодаря предварително!


 

Чл.222 Ал. 1
============

 

Съгласно чл. 222, ал. 1 КТ Ви се дължи обезщетение по посочената разпоредба, след като трудовият договор е прекратен поради закриване на предприятието.


Поздрави,  

адв. Николина Митова  

тел. 0898 303092




Независимо, че сте била в майчинството, след като трудовият Ви договор е прекратен на основание чл. 328, ал. 1, т. 2 КТ, се дължи обезщетение по чл. 222, ал. 1 КТ.


Поздрави,  

адв. Николина Митова  

тел. 0898 303092




Благодаря! Аз бях по майчинство до октомври 2020г., а тя замрази фирмата март 2020г. и след това октомври 2020г. месец я закри при това условие дължи ли ми обещетение по чл. 222 ал. 1. Платена ми е отпуската.




Здравейте, Мая Апостолова, 


съгласно цитирания от Вас чл. 222, ал. 1 КТ при уволнение поради закриване на предприятието или на част от него, съкращаване в щата, намаляване обема на работа, спиране на работата за повече от 15 работни дни, при отказ на работника или служителя да последва предприятието или неговото поделение, в което той работи, когато то се премества в друго населено място или местност, или когато заеманата от работника или служителя длъжност трябва да бъде освободена за възстановяване на незаконно уволнен работник или служител, заемал преди това същата длъжност, работникът или служителят има право на обезщетение от работодателя. Обезщетението е в размер на брутното му трудово възнаграждение за времето, през което е останал без работа, но за не повече от 1 месец.  

Дружеството не може да бъде прекратено докато има неизпълнени задължения към своите работници или служители, включително и към бивши такива.  

Цялостният контрол за спазване на трудовото законодателство във всички отрасли и дейности, включително по изплащане на неизплатени трудови възнаграждения и обезщетения след прекратяване на трудовото правоотношение, се осъществява от Изпълнителната агенция “Главна инспекция по труда” към министъра на труда и социалната политика.


Поздрави,  

адв. Николина Митова  

тел. 0898 303092


